Γιοχάννες φαν ντερ Βάαλς

Ο Γιοχάννες Ντίντερικ φαν ντερ Βάαλς (, 23 Νοεμβρίου 1837 - 8 Μαρτίου 1923) ήταν Ολλανδός φυσικός στον οποίο απονεμήθηκε το βραβείο Νόμπελ Φυσικής το 1910.

Το όνομά του συνδέεται κυρίως με την εξίσωση φαν ντερ Βάαλς, μια καταστατική εξίσωση που περιγράφει τη συμπεριφορά των αερίων και τη συμπύκνωσή τους στην υγρή φάση. Το όνομά του συνδέεται επίσης με τις δυνάμεις φαν ντερ Βάαλς (ασθενείς δυνάμεις μεταξύ μορίων),Parsegian, V. Adrian (2005). Van der Waals Forces: A Handbook for Biologists, Chemists, Engineers, and Physicists. (Cambridge University Press), p. 2. “The first clear evidence of forces between what were soon to be called molecules came from Johannes Diderik van der Waals's 1873 Ph.D. thesis formulation of the pressure p, volume V, and temperature T of dense gases.” με τα μόρια φαν ντερ Βάαλς (μικρά μοριακά συσσωματώματα που συγκρατούνται από δυνάμεις φαν ντερ Βάαλς) και με την ακτίνα  φαν ντερ Βάαλς (μέγεθος των μορίων). Ο Τζέιμς Κλερκ Μάξγουελ είχε δηλώσει ότι «δεν μπορεί να υπάρχει καμία αμφιβολία πως το όνομα του Van der Waals σύντομα θα συγκαταλέγεται ανάμεσα στα κορυφαία της μοριακής επιστήμης»".Johannes Diderik van der Waals - Biographical - Nobelprize.org

 Βιογραφία 
 Πρώτα χρόνια 
Ο Γιοχάννες φαν ντερ Βάαλς γεννήθηκε στην πόλη Λέιντεν της Ολλανδίας. Πατέρας του ήταν ο Jacobus van der Waals και μητέρα του η Elisabeth van den Burg. Έγινε καθηγητής σε σχολείο και αργότερα του επετράπη να σπουδάσει στο πανεπιστήμιο. Κατά τη διάρκεια των σπουδών του από το 1862 έως το 1865 πήρε πτυχίο στα μαθηματικά και στη φυσική. Παντρεύτηκε την Anna Magdalena Smit 1864 και απέκτησαν τρεις κόρες (Anne Madeleine, Jacqueline Elisabeth (ποιήτρια), Johanna Diderica) και έναν γιο.

 Καριέρα 
Το 1866 ο φαν ντερ Βάαλς έγινε διευθυντής σε ένα σχολείο δευτεροβάθμιας εκπαίδευσης στη Χάγη. Απέκτησε το διδακτορικό του δίπλωμα στο Λέιντεν το 1873 και το 1876 διορίστηκε ο πρώτος καθηγητής της Φυσικής στο νεοσύστατο Πανεπιστήμιο του Άμστερνταμ.

Η διδακτορική διατριβή του φαν ντερ Βάαλς είχε τίτλο Over de Continuïteit van den Gas- en Vloeistoftoestand (Σχετικά με τη συνέχεια της αέριας και υγρής κατάστασης). Σε αυτή τη διατριβή ανακάλυψε την εξίσωση που φέρει το όνομα του. Το έργο αυτό έδωσε ένα μοντέλο, στο οποίο η υγρή και η αέρια κατάσταση μιας ουσίας σχετίζονται μεταξύ τους με έναν συνεχή τρόπο και δείχνει ότι οι δύο καταστάσεις είναι της ίδιας φύσης. Θέτοντας την εξίσωση του, δεν υπέθετε μόνο την ύπαρξη των μορίων (ήταν αμφισβητούμενη την εποχή εκείνη), αλλά και ότι έχουν πεπερασμένο μέγεθος και έλκονται μεταξύ τους.

 Παραπομπές 

Κατηγορία:Ολλανδοί φυσικοί
Κατηγορία:Βραβευμένοι με Νόμπελ Φυσικής